CELEX: 62017TA0315
Language: el
Date: 2018-11-27 00:00:00
Title: Υπόθεση T-315/17: Απόφαση του Γενικού Δικαστηρίου της 27ης Νοεμβρίου 2018 — Hebberecht κατά ΕΥΕΔ (Υπαλληλική υπόθεση — Υπάλληλοι — ΕΥΕΔ — Διορισμός — Θέση του επικεφαλής της αντιπροσωπείας της Ευρωπαϊκής Ένωσης στην Αιθιοπία — Απόφαση περί μη παρατάσεως του διορισμού — Συμφέρον της υπηρεσίας — Υποχρέωση αιτιολογήσεως — Ίση μεταχείριση)

4.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 44/31
            
         
      Απόφαση του Γενικού Δικαστηρίου της 27ης Νοεμβρίου 2018 — Hebberecht κατά ΕΥΕΔ
      (Υπόθεση T-315/17) (1)
      
      ((Υπαλληλική υπόθεση - Υπάλληλοι - ΕΥΕΔ - Διορισμός - Θέση του επικεφαλής της αντιπροσωπείας της Ευρωπαϊκής Ένωσης στην Αιθιοπία - Απόφαση περί μη παρατάσεως του διορισμού - Συμφέρον της υπηρεσίας - Υποχρέωση αιτιολογήσεως - Ίση μεταχείριση))
      (2019/C 44/40)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: Chantal Hebberecht (Fourmies, Γαλλία) (εκπρόσωπος: B. Maréchal, δικηγόρος)
      
         Καθής-εναγόμενη: Ευρωπαϊκή Υπηρεσία Εξωτερικής Δράσης (εκπρόσωποι: S. Marquardt και R. Spac)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ με αίτημα, αφενός, την ακύρωση της αποφάσεως της ΕΥΕΔ, κοινοποιηθείσας στην προσφεύγουσα-ενάγουσα στις 3 Φεβρουαρίου 2017, περί απορρίψεως της διοικητικής ενστάσεώς της κατά της αποφάσεως της ΕΥΕΔ να μην παρατείνει τον διορισμό της στη θέση της επικεφαλής της αντιπροσωπείας της Ευρωπαϊκής Ένωσης στην Αιθιοπία και, αφετέρου, την επιδίκαση χρηματικής ικανοποιήσεως για την ηθική βλάβη που υποστηρίζει ότι υπέστη η προσφεύγουσα-ενάγουσα.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση της Ευρωπαϊκής Υπηρεσίας Εξωτερικής Δράσης (ΕΥΕΔ) της 30ής Ιουνίου 2016 περί απορρίψεως της αιτήσεως της Chantal Hebberecht να παραταθεί κατά ένα έτος η θητεία της ως επικεφαλής της αντιπροσωπείας της Ευρωπαϊκής Ένωσης στην Αιθιοπία.
               
            
                  2)
               
               
                  Απορρίπτει την προσφυγή-αγωγή κατά τα λοιπά.
               
            
                  3)
               
               
                  Καταδικάζει την ΕΥΕΔ στα δικαστικά έξοδα
               
            
         (1)  EE C 249 της 31.7.2017.